wickkiey/tamil-wikipedia-chunked huggingface dataset:
# சலௌகன்

**சலௌகன்** (*Jalauka*) **சலுகன்** என்றும் அழைக்கப்படும் இவர் இராஜதரங்கிணயில் குறிப்பிடப்பட்டுள்ள காஷ்மீரின் மன்னராவார். இவர் மிலேச்சர்களை காஷ்மீர் பள்ளத்தாக்கிலிருந்து அகற்றினார். இவர் காஷ்மீரின் சுறுசுறுப்பானவரும், வீரம் மிக்க அரசராகவும் புகழ் பெற்றார். காஷ்மீரில் ஊடுருவிய சில வெளிநாட்டினரை வெளியேற்றினார். மேலும் கன்னோசி வரையிலான சமவெளிகளைக் கைப்பற்றினார். இந்துக் கடவுளான சிவனையும் பெண் தெய்வங்களையும் வணங்குவதில் அர்ப்பணிப்புடன் இருந்தார். இவரும் இவரது ராணியான ஈசானதேவியும் அடையாளம் காணக்கூடிய இடங்களில் பல கோயில்களை எழுப்பினர்.
# சலௌகன்

## வரலாற்றுத்தன்மை

சலௌகனின் கதை, நிலப்பரப்பு விவரங்கள் இருந்தபோதிலும், அடிப்படையில் பழம்பெருமை வாய்ந்தது. மேலும் காஷ்மீர் பாரம்பரியத்தின் சுயாதீனமான உறுதிப்படுத்தல் எதுவும் கண்டறியப்படவில்லை.  
அசோகர் (கோனந்தியா) என்பவர் இவரது தந்தையும் முன்னோடியுமென இராஜதரங்கிணி நூல் குறிப்பிடுகிறது. அந்த உரையில் கொடுக்கப்பட்டுள்ள தேதிகளின்படி, இந்த அசோகர் கிமு 2 ஆம் நூற்றாண்டில் ஆட்சி செய்திருப்பார். மேலும் கோதாரா என்பவரால் நிறுவப்பட்ட ஒரு வம்சத்தின் உறுப்பினராக இருந்தார். இந்த மன்னர் அருகதரின் கோட்பாட்டை ஏற்றுக்கொண்டதாகவும், தனது மகன் சலௌகனைப் பெற்றெடுக்க *பூதேசுவரனிடம்* ( சிவன் ) வேண்டிக்கொண்டதாகவும் கல்கணர் கூறுகிறார். இந்த முரண்பாடுகள் இருந்தபோதிலும், கல்கணர் கூறும் அசோகரை பௌத்தத்தை ஏற்றுக்கொண்ட மௌரியப் பேரரசர் அசோகருடன் பல அறிஞர்கள் அடையாளம் காண்கின்றனர். ரொமிலா தாப்பர் சலௌகனை மௌரிய இளவரசர் குணாளனுடன் சமன் செய்கிறார். "சலௌகன்" என்பது பிராமி எழுத்தில் உள்ள எழுத்துப்பிழை என்று வாதிடுகிறார்.
# காஷ்மீரின் ஹர்ஷன்

**ஹர்ஷர்** (*Harsha*) **ஹர்ஷதேவன்**, (ஆட்சி 1089-1101 பொ.ச.) எனவும் அறியப்படும் இவர், இந்தியாவின் காஷ்மீரில் ஆட்சி செய்த ஓர் இந்து மன்னர். இவர் முதல் இலோகாரா வம்சத்தைச் சேர்ந்தவர். அந்த வம்சத்தின் இவர் கடைசி ஆட்சியாளராக இருந்தார். இராஜதரங்கிணியை எழுதிய கல்கணரின் கூற்றுப்படி, இவர் ஒரு கடவுளைப் போல மிகவும் அழகாக இருந்தார். காஷ்மீரின் மன்னன் கலசாவின் மகனான இவரது நடத்தை சமீபத்தில் விவாதத்திற்குரியது. இவர் திறமையானவராகவும், உன்னதமான அரசனாகவும் தனது ஆட்சியைத் தொடங்கினார். பின்னர் தனது செலவு பழக்கத்தால் நிதி சிக்கலில் சிக்கினார். இவர் பண்டிட் பிருத்வி நாத் கவுல் பம்சாய், தனது *எ ஹிஸ்டரி ஆஃப் காஷ்மீர்,* (பக்.&nbsp;143) என்ற நூலில் இவரது ஆட்சியில் மண்ணுக்கு கூட வரி விதிக்கப்பட்டதாக கல்கணர் குறிப்பிட்டுள்ளதாக எழுதியுள்ளார். இவரது படைகள் செய்த ஆடம்பரமான செலவும் அர்த்தமற்ற மகிழ்ச்சிக்கான கொண்டாட்டமும் இவரை கடுமையான நிதி சிக்கல்களில் சிக்க வைத்தது. இவர் தற்செயலாக பீமசாகி கோவிலில் பதுக்கி வைக்கப்பட்டிருந்த பொக்கிசங்களை கண்டுபிடித்தது, மற்ற கோவிலகளையும் கொள்ளையடிக்க இவரை தூண்டியது. மேலும் இவர் கடவுளர்களின் தங்கம் மற்றும் வெள்ளி உருவங்களையும் உருக்கத் தொடங்கினார்.
# காஷ்மீரின் ஹர்ஷன்

## சமகால உரையிலிருந்து: இராஜதரங்கிணி

கல்கணரின் இராஜதரங்கிணி, இவரைப் பற்றிய ஒரு சுவாரஸ்யமான விவரத்தைத் தருகிறது. கல்கணரின் தந்தை சம்பகா ஹர்ஷரிடம் அமைச்சராக இருந்தார். கல்கணர் ஜெயசிம்மன் காலத்தில் (பொ.ச.1127-59) எழுதினார்.  
இவர் இந்து மற்றும் புத்த கோவில்களை அழித்தார். மேலும் கடவுள்களை அழிப்பவர் " தேவத்பாதன-நாயக" அலுவலகத்தை உருவாக்கிய பெருமைக்குரியவர். கல்கணரின் காலத்தில், காஷ்மீரில் பௌத்தம் செழித்தோங்கி இருந்தது. மேலும் அது "இந்து மதத்திலிருந்து" வேறுபட்ட மதமாக கருதப்படவில்லை. இவர் பிராமண சிலைகளைப் போலவே பௌத்தர்களின் சிலைகளையும் குறிப்பிடுகிறார். கல்கணர் பௌத்தத்துடன் மிகவும் பரிச்சயமானவர். மேலும் பௌத்த கருத்துக்களை துல்லியமாக குறிப்பிடுகிறார். காஷ்மீரில் பௌத்தம் நீண்ட காலம் நிலைத்திருந்ததாகத் தோன்றுகிறது. பாரமுல்லாவில் ஒரு புத்த துறவி 14 ஆம் நூற்றாண்டு வரை இருந்ததாகக் கூறப்படுகிறது. அயினி அக்பரியின் ஆசிரியர் அபுல்-பசல், காஷ்மீரில் பௌத்தர்களைக் கண்டறிந்துள்ளார்.
# காஷ்மீரின் ஹர்ஷன்

## இதனையும் பார்க்கவும்

- சாரதா பீடம்
- காசுமீர சைவத் தத்துவம்
# லியுதேத்தியம் பாசுபைடு

**லியுதேத்தியம் பாசுபைடு** (*Lutetium phosphide*) என்பது LuP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். லியுத்தேத்தியமும் பாசுபரசும் சேர்ந்து வினைபுரிந்து லியுத்தேத்தியம் பாசுபைடு உருவாகிறது. கருப்பு நிறப் படிகங்களாக உருவாகும் இது தண்ணீரில் கரையாது.
# லியுதேத்தியம் பாசுபைடு

## தயாரிப்பு

லியுத்தேத்தியத்தை சிவப்பு பாசுபரசுடன் சேர்த்து மந்த வாயுச் சூழலில் சூடுபடுத்தினால் லியுத்தேத்தியம் பாசுபைடு உருவாகிறது.
::<chem>Lu + P -> LuP</chem>
லியுத்தேத்தியத்தை பாசுபீனுடன் சேர்த்து வினைப்படுத்தினாலும் இச்சேர்மம் உருவாகிறது.
# லியுதேத்தியம் பாசுபைடு

## இயற்பியல் பண்புகள்

F m3m என்ற இடக்குழுவில் a = 0.5533 nm, Z = 4 என்ற அலகுக் கூடுகளுடன் கருப்பு நிறத்தில் கனசதுரப் படிகங்களாக லியுத்தேத்தியம் பாசுபைடு உருவாகிறது.  
காற்றில் நிலைப்புத்தன்மையுடன் உள்ளது. தண்ணீரில் கரையாது. நைட்ரிக் அமிலத்துடன் தீவிரமாக வினைபுரிகிறது.
# லியுதேத்தியம் பாசுபைடு

## பயன்கள்

சீரொளி இருமுனையங்களில், உயர் அலைவரிசை பயன்பாடுகளில், உயர் மின்னளவுகளில் இது குறைக்கடத்தியாகப் பயன்படுகிறது.  
கதிர்வீச்சை உறிஞ்சும் திறன் காரணமாக காமா கதிர்வீச்சு கண்டறியும் கருவிகளிலும் இது பயன்படுத்தப்படுகிறது.
# குறிஞ்சாங்குளம்

**குறிஞ்சாங்குளம்** அல்லது **குறிஞ்சாக்குளம்**, தமிழ்நாட்டின் தென்காசி மாவட்டம், திருவேங்கடம் வட்டம், குருவிக்குளம் ஊராட்சி ஒன்றியத்தில் உள்ள குருஞ்சாக்குளம் ஊராட்சியில் அமைந்துள்ளது. இந்த கிராமம் சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும்.  
2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1,425 ஆகும். இவர்களில் பெண்கள் 750 பேரும் ஆண்கள் 675 பேரும் உள்ளனர்.
# குறிஞ்சாங்குளம்

## குறிஞ்சாங்குளம் படுகொலை

குறிஞ்சான்குளத்தில், நாயக்கர் சமூகத்தினரின் மண்டபத்திற்கு எதிரே, பறையர் சமூகத்தினர் தங்கள் பகுதியில் வழிபடுவதற்காக காந்தாரியம்மன் சிலை வைத்து வழிபடுவதற்கு முனைந்தார்கள் என்ற காரணத்திற்காக 16 மார்ச் 1992 அன்று, பறையர் சமூகத்தைச் சேர்ந்த சர்க்கரை, சுப்பையா, அம்பிகாபதி மற்றும் அன்பு என்ற நான்கு இளைஞர்கள் கொடூரமாக வெட்டிக் கொல்லப்பட்டனர்.  
இது தொடர்பாக நாயக்கர் சமுதாயத்தைச் சேர்ந்த 27 பேர் மீது வழக்கு பதிவு செய்யப்பட்டது. வழக்கு நிலுவையில் இருந்தபோது, குற்றஞ்சாட்டப்பட்ட அனைவரையும் கொலை வழக்கிலிருந்து விடுவித்து 2001 ஆம் ஆண்டு நீதிமன்றம் தீர்ப்பளித்தது.  
இச்சம்பவத்தை அடிப்படையாகக் கொண்டு *குறிஞ்சாங்குளம்* எனும் பெயரில் குறும்படம் தயாரித்து, *தமிழர் திரைக்களம்* எனும் பெயரில் இணையத்தில் வெளியிட்டமைக்காக ஐவரை, 22 செப்டம்பர் 2016 அன்று காவல்துறை கைது செய்யப்பட்டனர்.
# ஐஸ்லாந்து எரிமலைகள்

வெடிப்பு]]  
**ஐஸ்லாந்து எரிமலைகள்**, புவியின் வட துருவத்தில் உள்ள ஐஸ்லாந்து நாட்டில் உயிர்ப்புடன் கூடிய பல எரிமலைகள் உள்ளது.
அட்லாண்டிக் பெருங்கடலின் வடமுனையின் நடுவில் அமைந்த புவிப் பொறைத் தட்டில் ஐஸ்லாந்து பகுதி அமைந்துள்ளது. ஐஸ்லாந்து நாட்டில் 30 எரிமலைகள் உயிர்ப்புடன் உள்ளது. கிபி 874-ஆம் ஆண்டில் நார்வே நாட்டிலிருந்து ஐஸ்லாந்தில் மக்கள் குடியேறிய பின்னர் 13 எரிமலைகள் வெடித்து சிதறியுள்ளது.  
2010-ஆம் ஆண்டில் எய்யாபியாட்லயாகுட் எரிமலை வெடித்து சிதறியது. இதனால் வளிமண்டலத்தில் பெருமளவில் தூசுகள் நிரம்பியதால், சரியான பாதை தெரியாத காரணத்தினால், வடக்கு ஐரோப்பா பகுதிகளில் பல வாரங்களாக வானூர்திகள் பறக்க இயலவில்லை.
# நையோபியம் பாசுபைடு

**நையோபியம் பாசுபைடு** (*Niobium phosphide*) என்பது NbP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நையோபியமும் பாசுபரசும் சேர்ந்து வினைபுரிந்து நையோபியம் பாசுபைடு உருவாகிறது.
# நையோபியம் பாசுபைடு

## தயாரிப்பு

நையோபியத்தையும் சிவப்பு பாசுபரசையும் சேர்த்து சுட்டால் நையோபியம் பாசுபைடு உருவாகிறது.
::<chem> Nb + P -> NbP </chem>
# நையோபியம் பாசுபைடு

## இயற்பியல் பண்புகள்

இச்சேர்மம் இடத்தியல் மற்றும் வழக்கமான மின்னணு நிலைகளை இணைக்கும் ஒரு தனித்துவமான பொருளாகும். இதன் அதிவிரைவு எலக்ட்ரான்கள் மிகப் பெரிய காந்தத் தன்மையைக் காட்டுகின்றன. எனவே NbP புதிய மின்னணுக் கூறுகளில் பயன்படுத்த ஏற்றதாக இருக்கும்.  
நையோபியம் பாசுபைடு நாற்கோணக வடிவத்தில் I 41md என்ற இடக்குழுவில் a = 0.3334 நானோமீட்டர், c = 1.1378 நானோமீட்டர், Z = 4 என்ற அளவுருக்களில் கருஞ்சாம்பல் நிறப் படிகங்களாக நையோபியம் பாசுபைடு உருவாகிறது.  
தண்ணீரில் இது கரையாது.  
டாண்டலம் ஆர்சனைடு போல நையோபியம் பாசுபைடு ஒர் அரை உலோகமாக உள்ளது.
# நையோபியம் பாசுபைடு

## பயன்

அதிக சக்தி, அதிக அதிர்வெண் பயன்பாடுகள் மற்றும் சீரொளி இருமுனையங்களில் பயன்படுத்தப்படும் ஒரு குறைகடத்தியாக லிதேத்தியம் பாசுபைடு பயன்படுகிறது.
# உத்தரப்பள்ளி ஆறு

**உத்தரப்பள்ளி ஆறு** (*Utharappalli River*) அல்லது வரட்டாறு என்று அழைக்கப்படுவது இந்தியாவின் கேரளாவில் உள்ள மிக நீளமான ஒன்றோடொன்று இணைக்கப்பட்ட ஆறுகளுள் ஒன்றாகும். உத்தரப்பள்ளி ஆறு அச்சன்கோவில் ஆற்றின் (வெண்மணி ஊராட்சி) புத்தத்தின்கரை கடவிலிருந்து உருவாகி, உத்திரப்பள்ளி கடவில் (புத்தனூர் ஊராட்சி) பம்பை ஆற்றுடன் கலக்கிறது. இது பம்பை ஆறு மற்றும் அச்சன்கோயில் ஆறு ஆகிய இரண்டின் கிளை ஆறாகும். அச்சன்கோயிலில் தொடங்கி பம்பையில் முடிகிறது. ஆலை, செரியநாடு, புலியூர் ஊராட்சி வழியாகச் செல்லும் இந்த ஆறு, இங்குள்ள மக்களுக்கும் அவர்களின் விவசாய நிலங்களுக்கும் குடிநீர் மற்றும் விவசாயத் தேவைகளைப் பூர்த்திசெய்கிறது.  
இந்த ஆற்றின் வழித்தடத்தில் அதிகப்படியான ஆக்கிரமிப்பு மற்றும் பல்வேறு தடைகள் காரணமாக இந்த ஆறு இப்போது கிட்டத்தட்ட இல்லாத நிலையில் உள்ளது. அண்மையில் 9.4 கி. மீ. வரட்டாற்றினை புத்துயிர் பெற செய்ய நீர் மேலாண்மை மற்றும் சீரான ஆற்றோட்டத்தினை உறுதி செய்வதை நோக்கமாகக் கொண்டு மறுமலர்ச்சி திட்டம் ஒன்று கேரள அரசால் செயல்படுத்தப்பட்டுள்ளது.
# இசுக்காண்டியம் பாசுபைடு

**இசுக்காண்டியம் பாசுபைடு** (*Scandium phosphide*) என்பது ScP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியமும் பாசுபரசும் சேர்ந்து இச்சேர்மம் உருவாகிறது.
# இசுக்காண்டியம் பாசுபைடு

## தயாரிப்பு

1000° செல்சியசு வெப்பநிலையில் இசுக்காண்டியமும் சிவப்பு பாசுபரசும் வினைபுரிந்து இசுக்காண்டியம் பாசுபைடு உருவாகிறது.  
::<chem>Sc + P -> ScP</chem>
# இசுக்காண்டியம் பாசுபைடு

## இயற்பியல் பண்புகள்

உயர் சக்தி, அதிக அதிர்வெண் பயன்பாடுகள் மற்றும் சீரொளி இருமுனையங்களில் பயன்படுத்தப்படும் குறைக்கடத்தியாக இசுக்காண்டியம் பாசுபைடு கணக்கிடப்பட்டுள்ளது..
# இசுக்காண்டியம் பாசுபைடு

## வேதிப் பண்புகள்

ScCoP மற்றும் ScNiP போன்றவற்றை உருவாக்க இசுக்காண்டியம் பாசுபைடை மின்சார வில் மூலம் கோபால்ட்டு அல்லது நிக்கல் சேர்த்து உருக்கலாம்.
# உச்சலதேவன்

**உச்சலன்** (*Uchchala*) அல்லது **உச்சல தேவன்** (*Uchchala Deva*) ( **உக்கலன்** என்றும் உச்சரிக்கப்படுகிறது) பொ.ச.1101-1111 வரை 10 ஆண்டுகள் காஷ்மீரை ஆட்சி செய்த அரசர் ஆவார். இவர் காஷ்மீர் ஆட்சியாளர்களின் இந்து இராச்சியமான உத்பால வம்சத்தைச் சேர்ந்தவர். மேலும், "இரண்டாம் இலோகரா வம்சத்தின்" நிறுவனரும் ஆவார். இவர் ஹர்ஷனின் நெருங்கிய உறவினரும் சுசலனின் சகோதரரும் ஆவார்.
# உச்சலதேவன்

## வெற்றிகள்

உச்சலன், தனது சகோதரன் சுசலனுடன் சேர்ந்து, லாகூர் வழியாக பள்ளத்தாக்கிற்குள் நுழைந்தார். மேலும் அவர்கள் தங்களுக்கு வழங்கப்பட்ட கீழ்நிலை பதவிகளில் ஆட்சி செய்யும் அரச குடும்பத்தின் இராணுவத்தில் சேர்ந்தனர். இராணுவம் ஹர்ஷனின் கட்டுப்பாட்டில் இருந்தது. உச்சலன் மன்னனுக்கு தைரியமாகவும் விசுவாசமாகவும் இருப்பது போல நடித்தார். இதன் விளைவாக, இவர் அரசசவையின் சிறப்புரிமை பெற்ற உறுப்பினராக நியமிக்கப்பட்டார். 1099 இல் இராச்சியம் வறட்சி-நெருக்கடியில் இருந்தபோது, மன்னன் மக்கள் மீது கடுமையான வரிகளை விதித்தார். மன்னன் விதித்த வரிகளால் உச்சலன் ஏமாற்றமடைந்தார். இவர் சிறீநகரை விட்டு வெளியேறினார். தன் மீது துணிச்சலையும் விசுவாசத்தையும் காட்டினாலும், மன்னன் அரியணையைப் பெறுவதற்கான உயர் லட்சியங்களைக் கொண்ட இருவரையும் சந்தேகிக்கத் இராச்சியத்திற்கான நேரடி அச்சுறுத்தலாகவும், தனது மகன் "போஜனுக்குப்" போட்டியாளர்களாகவும் கருதினார். சிறீநகரில் இருந்து விலகி இருந்த சிறுது காலம் கழித்து, சகோதரர்கள் இருவரும் லாகூர் வழியாக இராணுவத்துடன் திரும்பினர். அபோது தர்மாஸ் என்ற நிலப்பிரபு இவர்கள் இருவரையும் ஆதரித்தான். இவர்கள் அரசனைத் தாக்கி தலைநகரை கைப்பற்றினர். இந்த போரின் போது, மன்னரின் மகன் "போஜன்" கொல்லப்பட்டான். உச்சலன் பின்னர் அரியணை ஏறினார். மேலும் "இரண்டாம் லோகரா வம்சத்தின்" நிறுவனராகவும் கருதப்பட்டார். இவர் மதக் கட்டிடங்களை மீட்டெடுத்தார். மேலும் பல புதிய கோயில்களையும் கட்டினார்.  
வரலாற்றாளர் கல்கணர் 12 ஆம் நூற்றாண்டில் எழுதிய காஷ்மீரின் முழு வரலாற்றையும் உள்ளடக்கியதாக நம்பப்படும் இராஜதரங்கிணி என்ற புத்தகத்தில் "சுசலன்" தனது சகோதரர் உச்சலனின் ஆதரவுடன் லாகூரை ஆண்டதாக எழுதுகிறார். இவரது ஆதரவை நீட்டித்த போதிலும், அரியணையை லட்சியமாகக் கொண்டிருந்த மற்ற ஆட்சியாளர்களில் சுசலனும் ஒருவர். தனது சகோதரரால் அடையாளம் காணப்பட்ட எந்தவொரு விரும்பத்தகாத நடவடிக்கையையும் தவிர்க்கும் பொருட்டு, உச்சலன் இராச்சியத்தை இரண்டு பகுதிகளாகப் பிரித்தார். இது சுசலனை லாகூர் அரியணையில் அமர்த்தியது.
# உச்சலதேவன்

## படுகொலை

உச்சலன் பத்து ஆண்டுகளுக்கும் மேலாக காஷ்மீரை ஆட்சி செய்தார். இதற்கிடையில் இவரது ஆட்சியின் போது, பொ.ச. 1111 இல் "பனிஹால்" (இப்போது பனிஹால் ) என்ற இடத்தில் நடந்த போரில் தனது எதிரி "ரத்தா"வால் படுகொலை செய்யப்பட்டார்.
# இலோகரா வம்சம்

**இலோகரா வம்சம்** (*Lohara dynasty*) கச பழங்குடியினத்தைச் சேர்ந்த காஷ்மீரின் இந்து ஆட்சியாளர்களாக இருந்த ஓர் வம்சமாகும். இந்திய துணைக் கண்டத்தின் வடக்குப் பகுதியில், பொ.ச.1003-லிருந்து தோராயமாக பொ.ச.1320 வரையில் ஆண்ட வம்சத்தின் ஆரம்பகால வரலாறு பற்றி 12 ஆம் நூற்றாண்டின் மத்தியில் கல்கணரால் எழுதப்பட்ட இராஜதரங்கிணியில் விவரிக்கப்பட்டுள்ளது. இது வம்சத்தின் இறுதி வரையிலும் அதற்கு அப்பாலும் தகவல்களை வழங்குகின்றது. வம்சத்தின் பிற்கால ஆட்சியாளர்கள் பலவீனமாக இருந்தனர். இந்த காலகட்டத்தில் உள்நாட்டு சண்டையும் ஊழலும் பரவியிருந்தது. அவர்களுக்கு குறுகிய ஆண்டுகள் மட்டுமே அவகாசம் இருந்தது. இப்பகுதியில் இஸ்லாமிய தாக்குதல்களின் வளர்ச்சியால் வம்சம் பாதிக்கப்படக்கூடியதாக இருந்தது.
# இலோகரா வம்சம்

## தோற்றம்

*சர் மார்க் ஆரல் இசுடெய்ன்* மொழிபெயர்த்த 12-ஆம் நூற்றாண்டின் வரலாறான இராஜதரங்கிணியின் உரையின்படி, இலோகராவின் தலைவர்களின் குடும்பம் கசர் பழங்குடியினராக இருந்தது. வம்சத்தின் இருப்பிடம் இலோகராகோட்டை என்று அழைக்கப்படும் ஒரு மலைக்கோட்டை ஆகும். அதன் துல்லியமான இடம் நீண்ட காலமாக அறிஞர்களின் விவாதத்திற்கு உட்பட்டது. இராஜதரங்கிணியின் மொழிபெயர்ப்பாளரான இசுடெயின், இந்தக் கோட்பாடுகளில் சிலவற்றைப் பற்றி விவாதித்து, மேற்கு பஞ்சாப் மற்றும் காஷ்மீர் இடையே வர்த்தகப் பாதையில் உள்ள பிர் பாஞ்சல் மலைத்தொடரில் அமைந்திருந்ததாக முடிவு செய்தார். எனவே, அது காஷ்மீரில் அல்ல. இலோகரா இராச்சியம், கூட்டாக இலோக்ரின் என்று அழைக்கப்படும் பெரிய கிராமங்களின் குழுவை மையமாகக் கொண்டிருந்தது. இது அவர்கள் அமைந்துள்ள பள்ளத்தாக்கு மற்றும் அதன் வழியாக ஓடும் நதியால் பகிரப்பட்ட பெயராகும். இலோகரா இராச்சியம் அநேகமாக அண்டை பள்ளத்தாக்குகளுக்கும் பரவியிருக்கலாம்.  
சிம்மராஜா என்றழைக்கப்படும் இலோகராவின் மன்னனின் மகள் தித்தா, காஷ்மீரின் மன்னரான சேம்குப்தனை மணந்து, இரு பகுதிகளையும் இணைத்தார். அந்தக் காலத்தின் பிற சமூகங்களுடன் ஒப்பிடும்போது, காஷ்மீரில் பெண்கள் உயர்வாக மதிக்கப்பட்டனர். மேலும் சேமகுப்தன் 958-இல் இறந்த பின்னர் அவரது மனைவி தித்தா தனது மகன் இரண்டாம் அபிமன்யுவிற்கு அரசப் பிரதிநிதியாக அதிகாரத்தை ஏற்றுக்கொண்டார். 972-இல் அபிமன்யுவின் மரணத்திற்குப் பிறகு, அவர் தனது பேரன்களான நந்திகுப்தன், திரிபுவனகுப்தன், பீமகுப்தன் ஆகியோருக்கு இதே போன்று ஆட்சி செய்தார். அவள் இந்த பேரக்குழந்தைகள் ஒவ்வொன்றையும் கொன்றாள். அரசப் பிரதிநிதியாக அவள் இராச்சியத்தின் மீது திறம்பட ஒரே அதிகாரத்தைக் கொண்டிருந்தாள். மேலும் 980-இல் பீமகுப்தன் கொல்லப்பட்டதன் மூலம் அவள் தன் சொந்த உரிமையில் ஆட்சியாளரானாள்.  
தித்தா, பின்னர் காஷ்மீரில் தனது வாரிசாக சம்கிரமராஜா என்ற தனது மருமகனைத் தத்தெடுத்தார். ஆனால் இலோகராவின் ஆட்சியை விக்ரகராஜாவிடம் விட்டுவிட்டார். அவர் மற்றொரு மருமகனாகவோ அல்லது அவள சகோதரர்களில் ஒருவராகவோ இருக்கலாம். இந்த முடிவிலிருந்து காஷ்மீரின் இலோகரா வம்சம் எழுந்தது. விக்ரகராஜா தனது வாழ்நாள் முழுதும் அந்த பகுதிக்கும் இலோகராவிற்கும் தனது உரிமையை நிலைநாட்ட முயன்றார். மூன்று நூற்றாண்டுகளுக்குப் பிறகும் "முடிவற்ற கிளர்ச்சிகளும் பிற உள் நாட்டுப் பிரச்சனைகளும்" தொடர்ந்து வரவிருந்தன.
# இலோகரா வம்சம்

## வம்சம்

### சம்கிரமராஜா

இலோகரா வம்சத்தின் நிறுவனராக சம்கிரமராஜா கருதப்படுகிறார்.  
காஷ்மீருக்கு எதிரான கசினியின் மகுமூதுவின் பல தாக்குதல்களை முறியடித்தார். மேலும் இவர் முஸ்லிம் தாக்குதல்களுக்கு எதிராக ஆட்சியாளர் திரிலோச்சனபாலர்களை ஆதரித்தார்.  
பொ.ச.1003 சூன் அல்லது சூலை 1028-க்கு இடைப்பட்ட காலத்தில் சம்கிராமராஜாவின் ஆட்சியானது, அவரது அரசவையில் இருந்தவர்களின் செயல்களால் வகைப்படுத்தப்பட்டது. அவர்கள் தங்கள் சொந்த பேராசையை திருப்திப்படுனார்கள். மேலும் இதற்கு பிரதம மந்திரி துங்காவின் பாத்திரம் முக்கியமானது. துங்கா ஒரு முன்னாள் கால்நடை மேய்ப்பவர். அவர் தித்தாவின் காதலியாகவும் மாறினார். மேலும், அவரது பிரதம அமைச்சராகவும் இருந்தார். இராச்சியத்தின் மீது அவளது ஆதிக்கத்தை நிலைநிறுத்துவதற்காக தித்தாவுடன் இணைந்து பணியாற்றுவதில் அவள் ள். மேலும் தித்தாவின் மரணத்திற்குப் பிறகு தனது அதிகாரத்தை தொடர்ந்து பயன்படுத்தினார். சம்கிராமராஜா அவளுக்கு பயந்து, பல ஆண்டுகளாக அவளை அவளது வழியில் செல்ல அனுமதித்தார். துங்கா, இராச்சியத்தின் குடிமக்களிடமிருந்து கணிசமான அளவு செல்வத்தைப் பிரித்தெடுக்கும் ஊழல் அதிகாரிகளில் பலரை நியமித்தாள். இந்த நியமனதைப் பெற்றவர்களும், அவர்களின் செயல்களும், துங்காவை பிரபலமடையச் செய்தன. மேலும் அரசவைக்கு உள்ளேயும் வெளியேயும் எதிரிகளின் சவால்களைச் சமாளிக்க முடியாமல் போனதற்கு சம்கிராமராஜாவின் வயதும் காரணமாக இருக்கலாம். சம்கிராமராஜா அமைச்சரை நீக்குவதற்கான சதிகளை அமைதியாக ஆதரித்தார். இறுதியில் துங்கா கொல்லப்பட்டார். இருப்பினும், இது அரசவையிலோ அல்லது நாட்டிலோ விஷயங்களை மேம்படுத்த சிறிதும் செய்யவில்லை. ஏனெனில் அவளது மரணம் அவளால் நியமிக்கப்பட்டவர்களைக் காட்டிலும் குறைவான ஊழல்வாதிகள் அல்லாத அரச விருப்பங்களின் வருகையை ஏற்படுத்தியது.
# இலோகரா வம்சம்

## வம்சம்

### ஹரிராஜா மற்றும் அனந்தன்

சம்கிராமராஜாவின் மகன், ஹரிராஜா, அவருக்குப் பிறகு, 22 நாட்கள் மட்டுமே ஆட்சி செய்தார். ஹரிராஜா கொல்லப்பட்ட பின்னர் மற்றொரு மகனான அனந்தன் பதவியேற்றார். அவரது தாயார் சிறீலகா அதிகாரத்தை வைத்திருக்க விரும்பியதால் ஹரிராஜா கொல்லப்பட்டிருக்கலாம். ஆனால் இறுதியில் அவரது குழந்தைகளைப் பாதுகாப்பவர்களால் அந்தத் திட்டத்தில் முறியடிக்கப்பட்டது. இந்த நேரத்தில்தான் விக்ரகராஜா மீண்டும் காஷ்மீரைக் கைப்பற்ற முயன்றார். தலைநகர் சிறீநகருக்கு அருகில் ஏற்பட்ட போரில் கொல்லப்பட்டார்.  
அனந்தனின் ஆட்சிக் காலம் அரச வக்கிரத்தால் வகைப்படுத்தப்பட்டது; அவர் பெரிய கடன்களை குவித்தார். அது அரச கிரீடத்தை அடகு வைக்க வேண்டிய அவசித்தில் முடிந்தது. இருப்பினும் அவரது ராணி சூர்யமதி தலையிட்டபோது நிலைமை மேம்பட்டது. அவர் தனது சொந்த வளங்களைப் பயன்படுத்தி தனது கணவர் பெற்ற கடன்களைத் தீர்க்க முடிந்தது. மேலும் அரசாங்கத்தை நிலைநிறுத்தும் வகையில் திறமையான அமைச்சர்களை நியமிப்பதையும் அவர் மேற்பார்வையிட்டார். 1063 ஆம் ஆண்டில், அவர் தனது மகனான கலசனுக்கு ஆதரவாக அனந்தனை பதவி விலகும்படி கட்டாயப்படுத்தினார். இது அநேகமாக வம்சத்தை காப்பாற்றுவதற்காக இருக்கலாம். ஆனால் கலசனின் திறமையின்மை காரணமாக இந்த உத்தி வெற்றியடையவில்லை. அவரது மகன் பதவி வகித்தாலும், அனந்தன் திறம்பட மன்னராக இருக்க அப்போது ஏற்பாடு செய்யப்பட்டது.
# இலோகரா வம்சம்

## வம்சம்

### கலசன், உத்கர்சன் மற்றும் ஹர்ஷன்

மேல் அமர்ந்திருக்கும் விஷ்ணு மற்றும் லட்சுமியின் சிலை, 11 ஆம் நூற்றாண்டில் இலோகரா வம்சத்தின் போது செதுக்கப்பட்டது. இச்சிற்பம் வைகுண்ட சதுர்மூர்த்தி வகையைச் சேர்ந்தது.]]
கலசன் பொ.ச.1089 வரை மன்னராக இருந்தார். மற்றொரு பலவீனமான விருப்பமுள்ள நபர், தனது மகளுடன் ஒரு பாலியல் உறவில் தன்னை ஈடுபடுத்திக் கொண்டார். கலசன் அரசவையில் அவரைச் சுற்றியிருந்தவர்களால் ஆதிக்கம் செலுத்தப்பட்டார். மேலும், பிற்காலம் வரை அரசாங்க விஷயங்களில் சிறிது காலம் மட்டுமே செலவிட்டார். இவர் 1076-இல் தனது தந்தையின் திறமையான ஆட்சியிலிருந்து தன்னை விடுவித்துக் கொண்டார். அனந்தன் பல விசுவாசமான பிரபுக்களுடன் தலைநகரை விட்டு வெளியேறினார். பின்னர் விஜயேசுவரத்தில் முற்றுகையிட்டார். பின்னர் அனந்தன் 1081-இல் தற்கொலை செய்து கொண்டார். இதற்குப் பிறகுதான் கலசன் பொறுப்புடன் ஆட்சி செய்யத் தொடங்கினார். அதே போல் ஒரு வெளியுறவுக் கொள்கையையும் ஏற்படுத்தினார். இது வம்சம் சுற்றியுள்ள மலைவாழ் பழங்குடியினர் மீது வைத்திருந்த செல்வாக்கை மேம்படுத்தியது.
# இலுகன்சுக் மக்கள் குடியரசு

நாட்டின் கிழக்கில் தொன்பாஸ் பிரதேசத்தில் லுகான்ஸ்கா மாகாணம் மற்றும் தோனெத்ஸ்க் மாகாணம்]]
மற்றும் தோனெத்ஸ்க் மாகாணம்]]
**இலுகன்சுக் மக்கள் குடியரசு** (**Luhansk People's Republic**) (, ; ), (சுருக்கப் பெயர் **LPR** or ***LNR***), இதன் தலைநகரம் இலுகன்சுக் நகரம் ஆகும். உக்ரைனின் வடகிழக்கில் அமைந்த தொன்பாஸ் பிரதேசத்தில் அமைந்த இலுகன்சுக் மாகாணத்தின் உருசியா ஆதரவு பெற்ற கிளர்ச்சிகளின் விளைவாக, 27 ஏப்ரல் 2014 அன்று இலுகன்சுக் மாகாணம், தன்னை மக்கள் குடியரசு நாடு என தானாக அறிவித்துக் கொண்டது. 5 செப்டம்பர் 2014 அன்று உக்ரைன், ருசியா மற்றும் இலுகன்சுக் மாகாண கிளர்ச்சிப்படைகள் செய்து கொண்ட மின்ஸ்க் முத்தரப்பு ஒப்பந்தத்தின்படி இலுகன்சுக் மாகாணம் தனி நாடாக செயல்படும் என அறிவிக்கப்பட்டது. இலுகன்சுக் மக்கள் குடியரசு நாட்டிற்கு உருசியா மட்டும் 21 பிப்ரவரி 2022 அன்று அங்கீகாரம் வழங்கியது. பின்னர் 22 பிப்ரவரி 2022 அன்று உருசியா இலுகன்சுக் மக்கள் குடியரசை அங்கீகாரம் அளித்ததை கியுபா, சிரியா, வெனிசூலா மற்றும் நிகரகுவா நாடுகள் வரவேற்றது.ஆனால் பிற உலக நாடுகள் மற்றும் ஐக்கிய நாடுகள் அவை இலுகன்சுக் மக்கள் குடியரசிற்கு, நாடு என்ற அங்கீகாரம் வழங்கவில்லை. மேலும் உக்ரைன் நாட்டு அதிகாரிகள், இரண்டாம் மின்ஸ்க் ஒப்பந்தத்திற்கு எதிராக ருசியா இலுகன்சுக் மக்கள் குடியரசை அங்கீகாரம் செய்ததற்கு எதிர்ப்பு தெரிவித்ததுள்ளது.
# இலுகன்சுக் மக்கள் குடியரசு

## நாட்டு விவரம்

2018-ஆம் ஆண்டின் கணக்கெடுப்பின்படி, 8377 சதுர கிலோ மீட்டர் பரப்பளவு கொண்ட இலுகன்சுக் மக்கள் குடியரசின் மக்கள் தொகை 14,64,039 ஆகும்.
இது ஓரவை முறைமை கொண்ட நாடாளுமன்ற அரசியல் அமைப்பு கொண்டது. இதன் முதல் குடியரசுத் தலைவர் லியோனிட் பசெக்னிக் ஆவார். முதல் பிரதம அமைச்சர் செர்ஜி இவனோவிச் கோஸ்லோவ் ஆவார். இதன் நாணயம் உருசிய ரூபிள் ஆகும். இதற்கென தனி அரசியலமைப்புச் சட்டம் மற்றும் இராணுவம் உள்ளது. இந்நாட்டிற்கு ருசியா மட்டும் அகீகாரம் அளித்துள்ளது. ஐக்கிய நாடுகள் அவையில் இந்நாட்டை உறுப்பினராக சேர்க்கவில்லை.
# இலுகன்சுக் மக்கள் குடியரசு

## பொது வாக்கெடுப்பு

இலுகன்சுக் குடியரசு தன்னாட்சியுடன் செயல்பட வேண்டுமா அல்லது வேண்டமா என்பது குறித்து 11 மே 2014 அன்று வாக்கெடுப்பு நடைபெற்றது.இந்த பொது வாக்கெடுப்பை கண்காணிக்க பன்னாட்டுப் பார்வையாளர்கள் யாரும் கலந்து கொள்ளவில்லை.
# இலுகன்சுக் மக்கள் குடியரசு

## விடுதலை அறிவிப்பு

பொது மக்கள் வாக்கெடுப்பின்படி, இலுகன்சுக் குடியரசு தன்னாட்சியுடன் கூடிய நாடாக அறிவித்து கொண்டது. ஆனால் இலுகன்சுக் மாகாணக் குடியரசுக் குழு இதனை ஆதரிக்கவில்லை என்றாலும், இலுகன்சுக் குடியரசு, உக்ரைன் கூட்டமைப்பின் ஒரு பகுதியாக செயல்படலாம் எனக்கருதியது.மேலும் இப்பிராந்தியத்தில் உக்ரேனிய இராணுவ நடவடிக்கைகளை உடனடியாக நிறுத்தவும், அரசாங்க எதிர்ப்பு ஆர்ப்பாட்டக்காரர்களுக்கு பொது மன்னிப்பு மற்றும் உக்ரைனில் ருசியா மொழிக்கான அதிகாரப்பூர்வ தகுதியை வழங்கவும் கோரியது. .
# இலுகன்சுக் மக்கள் குடியரசு

## பின்னணி

நேட்டோ அமைப்பில் ஒரு உறுப்பினராக உக்ரைன் நாடு சேர முடிவு எடுத்தது. உக்ரைன் நாட்டின் இந்த முடிவால், நேட்டோ அமைப்பின் இராணுவம் தனது எல்லை அருகே நிறுத்தப்படலாம் என்ற அச்சம் ருசியாவிற்கு ஏற்பட்டது. நேட்டோ அமைப்பில் உக்ரைன் இணையக்கூடாது என வலியுறுத்தி, உக்ரைனின் கிழக்கில் உள்ள தொன்பாஸ் பிரதேசத்தில் உள்ள மாகாணங்களில், ருசியா ஆதரவு பெற்ற உருசிய மொழி பேசும் கிளர்ச்சிப் படைகள் உக்ரைனிற்கு எதிராக 2014-ஆம் ஆண்டில் பெரிய அளவில் கிளர்ச்சிகள் செய்தனர். இதனிடையே உக்ரைனின் தென்கிழக்கில் உள்ள கிரிமியா தீபகற்த்தை ருசியா ஆதரவு பெற்ற கிளர்ச்சியாளர்கள் கைப்பற்றி, ருசியாவுடன் இணைத்தனர். 2014-ஆம் ஆண்டில் செய்து கொள்ளப்பட்ட மின்ஸ்க் முத்தரப்பு ஒப்பந்தத்தின்படி இலுகன்சுக் தன்னாட்சி நாடாக அறிவித்துக் கொண்டது. அதே போன்று தோனெத்ஸ்க் மாகாணமும் தன்னாட்சி நாடாக அறிவித்துக் கொண்டது.
# இலுகன்சுக் மக்கள் குடியரசு

## நிர்வாகப் பிரிவுகள்

2014-ஆம் ஆண்டு முதல் இலுகன்சுக் மக்கள் குடியரசு 17 நகராட்சிகளும், மாவட்டங்களும் கொண்டுள்ளது.
# இலுகன்சுக் மக்கள் குடியரசு

## இதனையும் காண்க

- தனியெத்சுக் மக்கள் குடியரசு
# தனியெத்சுக் மக்கள் குடியரசு

**தனியெத்சுக் மக்கள் குடியரசு** (*Donetsk People's Republic*; ) என்பது 2014 ஏப்பிரல் 7 இல் உக்ரைனில் இருந்து சுய-அறிவிப்பு மூலம் பிரிந்த ஒரு மாநிலம் ஆகும். தனியெத்சுக் இதன் தலைநகரமும், மிகப்பெரிய நகரமும் ஆகும். 2018 முதல் தெனிசு புசிலின் இதன் அரசுத்தலைவராக உள்ளார்.  
உக்ரைன் தனியெத்சுக் மக்கள் குடியரசையும், லுகான்சுக் மக்கள் குடியரசையும் பயங்கரவாத அமைப்புகளாகக் கருதுகிறது. உருசிய இராணுவத் தலையீட்டின் விளைவாக "உக்ரைனின் தற்காலிகமாக ஆக்கிரமிக்கப்பட்ட பிரதேசங்களின்" பகுதியாக உக்ரைன் இவ்விரண்டு பகுதிகளையும் அத்துடன் கிரிமியா தன்னாட்சிக் குடியரசு, செவஸ்தபோல் ஆகியவற்றையும் கருதுகிறது. தனியெத்சுக் மாகாணத்தின் மொத்த மக்கள்தொகையில் அரைவாசிப் பேர் (கிட்டத்தட்ட 2 மில்லியன்) தனியெத்சுக் மக்கள் குடியரசில் வாழ்கிறார்கள். கிளர்ச்சியாளர்கள் தனியெத்சுக் மாகாணத்தின் முழுப் பகுதியையும் தம் கட்டுப்பாட்டுக்குள் வைத்திருக்காவிட்டாலும், பகுதியைத் கட்டுப்பாட்டுக்குள் வைத்துள்ளனர். இவற்றில் முக்கிய நகரங்களான தனியெத்சுக் (தலைநகர்), மக்கீவ்க்கா, ஒர்லீவ்க்கா ஆகியவற்றைக் கிளர்ச்சியாளர்கள் கைப்பற்றியுள்ளனர்.  
2022 பெப்ரவரி 21 இல், உருசியா தனியெத்சுக், லுகான்சுக் குடியரசுகளை தனிநாடுகளாக அங்கீகரித்தது. ஆனாலும், 2017 பிப்ரவரி முதல் தனியெசுக் குடியரசு வழங்கிவந்த அடையாள ஆவணங்கள், டிப்புளோமாக்கள், பிறப்பு, திருமணச் சான்றிதழ்கள், வாகனப் பதிவுத் தகடுகள் ஆகியவற்றை உருசியா ஏற்கனவே அங்கீகரித்திருந்தது.
# கிரேக்கத்தின் மீதான பாரசீகத்தின் இரண்டாவது படையெடுப்பு

## இதனையும் காண்க

- அகாமனிசியப் பேரரசு
# பொருளாதார புள்ளியியல் பகுப்பாய்வுத் துறை, அரியானா

**பொருளாதார புள்ளியியல் பகுப்பாய்வுத் துறை, அரியானா** (*Department of Economic and Statistical Analysis, Haryana*) இந்தியாவின் அரியானா மாநில அரசாங்கத்தின் ஓர் அமைச்சகம் மற்றும் துறை ஆகும்.  
பஞ்சாப் மாநிலத்திலிருந்து பிரிந்து இந்தியாவிற்குள் புதிய மாநிலமாக அரியானா நிறுவப்பட்டபோது இந்தத் துறை உருவாக்கப்பட்டது. அபிமன்யு சிந்து 2014 ஆம் ஆண்டு அக்டோபர் மாதம் முதல் இந்தத் துறைக்கு பொறுப்பான அமைச்சராக இருந்தார்.
# கிள்ளியாறு

**கிள்ளியாறு** (*Killi River*) என்பது தென்னிந்தியாவின் கேரளாவில் ஓடும் ஆறாகும். இது **கிள்ளி ஆறு**எனவும் அழைக்கப்படுகிறது. காரமன்னா ஆற்றின் முக்கிய துணை ஆறான **கிள்ளியாறு** திருவனந்தபுரம் மாவட்டம் நெடுமங்காடு வட்டத்தில் உள்ள பனாவூருக்கு அருகில் தீர்த்தங்கரையில் உற்பத்தியாகிறது. இந்த ஆறு வாழையிலாவில் திருவனந்தபுரம் நகருக்குள் நுழைந்து மன்னம்மூலா, மருதன்குழி, இடைப்பழிஞ்சி, ஜகதி, கிள்ளிப்பாலம், ஆற்றுக்கால், காலடி தெற்கு வழியாகப் பாய்ந்து பள்ளத்துக்கடவில் கரமன்னாற்றில் கலக்கிறது. இந்த ஆற்றின் கரையில் ஆற்றுக்கால் பகவதி கோயில் உள்ளது.
# கிள்ளியாறு

## சொற்பிறப்பியல்

இது காரமன்னா ஆற்றை விட மிகவும் சிறிய ஆறாகும். இதன் நீளம் சுமார் 24 கி. மீ. ஆகும். கிள்ளி என்ற பெயர் பண்டைய திராவிட தெய்வத்தின் பெயரை நினைவூட்டுகிறது. மேலும் கிள்ளி என்பது சோழ வம்சங்களின் குடும்பப் பெயராகவும் உள்ளது (உ. ம். நெடுமுடி கிள்ளி என்பது சிலப்பதிகார காலத்தில் வாழ்ந்த ஒரு மன்னன்). கேரளா மற்றும் தமிழ்நாடு ஆகிய இரு மாநிலங்களிலும் கிள்ளி சொற்பிறப்பியல் தொடர்புடைய இடங்களின் பெயர்கள் கிள்ளிகுருச்சிமங்கலம், கிள்ளிக்குளம் முதலியன.
# கிள்ளியாறு

## தடுப்பணை

கிள்ளி ஆற்றின் குறுக்கே தடுப்பணை கட்ட கேரள நீர்ப்பாசனத் துறை முடிவு செய்து பூர்வாங்கப் பணிகளைத் துவங்கியுள்ளது. இதன் மூலம் இப்பகுதியின் நிலத்தடி நீர்மட்டத்தை மேம்படுத்தவும், வறண்ட காலங்களில் தண்ணீர் பற்றாக்குறையை தீர்க்கவும், அருகிலுள்ள கிணறுகளில் நீர்மட்டத்தை மீட்டெடுக்கவும் முடியும். மேலும் இக்கட்டமைப்பின் மேல்புறத்தில் மணலைப் நிலைநிறுத்தி, ஆற்றின் புவியியல் அமைப்பை மீட்டெடுப்பதாகும்.
# கிள்ளியாறு

## கிள்ளியாறுத் திட்டம்

பல ஆண்டுகளாக மாசடைந்து கிடக்கும் கிள்ளியாறு நீர்நிலையினைத் தூய்மைப்படுத்தி பாதுகாக்கும் பணி அண்மையில் திருவனந்தபுரம் மாநகராட்சி சார்பில் 25 லட்சம் நிதி ஒதுக்கீட்டில் துவங்கியது. முன்னதாக பிப்ரவரி 2019-ல் தொடங்கிய ஒரு நாள் முதல் கட்ட தூய்மைப்படுத்தும் திட்டத்தில் சுமார் 5,000 க்கும் மேற்பட்டோர் கலந்து கொண்டனர்.
# தூய பீட்டர் மருத்துவக் கல்லூரி, மருத்துவமனை மற்றும் ஆராய்ச்சி நிறுவனம்

**தூய பீட்டர் மருத்துவக் கல்லூரி, மருத்துவமனை மற்றும் ஆராய்ச்சி நிறுவனம்** (*St. Peter's Medical College Hospital and Research Institute*) என்பது இந்தியாவின், தமிழ்நாட்டின் ஒசூர் மாவட்டத்தில், பத்தலப்பள்ளியில், சென்னை பெங்களூர் தேசிய நெடுஞ்சாலை 7 இல் 121 ஏக்கர் பரப்பளவிலான வளாகத்தில், அதியமான் பொறியியற் கல்லூரியை ஒட்டி அமைந்துள்ள ஒரு சுயநிதி மருத்துவக் கல்லூரி ஆகும். இது செயின்ட் பீட்டர்ஸ் உயர்கல்வி மற்றும் ஆராய்ச்சி நிறுவன அறக்கட்டளையால் நடத்தப்படுகிறது. இந்த மருத்துவக் கல்லூரியில் 2021-22 ஆம் கல்வி ஆண்டு முதல் மாணவர் சேர்க்கையினைத் தொடங்கியது. இந்த நிறுவனம் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், உடன் இணைந்துள்ளது. இந்த மருத்துவக் கல்லூரியானது 2022 பெப்ரவரி 21 அன்று திறக்கப்பட்டது.
# இசுட்ரோன்சியம் பாசுபைடு

**இசுட்ரோன்சியம் பாசுபைடு** (*Strontium phosphide*) என்பது Sr<sub>3</sub>P<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுட்ரோன்சியமும் பாசுபரசும் சேர்ந்து இச்சேர்மம் உருவாகிறது. கருப்பு நிற படிகங்களாக இது தோற்றமளிக்கிறது.
::<chem> 3Sr + 2P -> Sr3P2 </chem>
# இசுட்ரோன்சியம் பாசுபைடு

## இயற்பியல் பண்புகள்

இசுட்ரோன்சியம் பாசுபைடு கருப்பு நிறத்தில் படிகங்களை உருவாக்குகிறது.
# இசுட்ரோன்சியம் பாசுபைடு

## வேதிப் பண்புகள்

தண்ணீருடன் வினைபுரியும் போது சிதைவடைந்து பாசுபீன் வாயுவை வெளிவிடுகிறது:
# இசுட்ரோன்சியம் அசிட்டேட்டு

**இசுட்ரோன்சியம் அசிட்டேட்டு** (*Strontium acetate*) என்பது Sr(C<sub>2</sub>H<sub>4</sub>O<sub>2</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம் மற்ற அசிட்டேட்டுகளைப் போல நீரில் கரைகிறது. பேரியம் அசிட்டேட்டு போன்ற சில வேதிப்பொருட்களை தயாரிப்பதற்கான ஒரு தொடக்கப் பொருளாக இசுட்ரோன்சியம் அசிட்டேட்டு பயன்படுகிறது.
# இசுட்ரோன்சியம் அசிட்டேட்டு

## தயாரிப்பு

இசுட்ரோன்சியம் ஐதராக்சைடுடன் அல்லது இசுட்ரோன்சியம் கார்பனேட்டுடன் அசிட்டிக் அமிலத்தைச் சேர்த்து வினைப்படுத்தினால் இசுட்ரோன்சியம் அசிட்டேட்டு உருவாகிறது.
# லாலாங் நடவடிக்கை

**லாலாங் நடவடிக்கை** (மலாய்: *Operasi Lalang*; ஆங்கிலம்: *Operation Lalang*); என்பது மலேசிய உள்நாட்டுப் பாதுகாப்புச் சட்டம் *(Internal Security Act)*; 1960-இன் கீழ் மலேசிய அரசாங்கத்தால் மேற்கொள்ளப்பட்ட ஒரு பரவலான கைது நடவடிக்கையாகும். இந்த நடவடிக்கையை *களையெடுப்பு நடவடிக்கை* *(Operation Weeding)* என்றும் அழைப்பது உண்டு.  
மலேசியாவில் இனக் கலவரம் ஏற்படுவதைத் தவிர்ப்பதற்காக இந்த நடவடிக்கை எடுக்கப் பட்டதாகவும் சொல்லப் படுகிறது. இந்தத் கைது நடவடிக்கை 1987 அக்டோபர் 27-ஆம் தேதி தொடங்கி 1987 நவம்பர் 20-ஆம் தேதி வரையில் நீடித்தது.
# லாலாங் நடவடிக்கை

## பொது

தேசியப் பாதுகாப்புக்கு ஆபத்தை விளைவிக்கலாம் என்று கருதப்பட்ட அரசியல் தலைவர்கள், எதிர்க்கட்சி அரசியல் தலைவர்கள், கல்விமான்கள், சீன மதவாதிகள், சுற்றுச்சூழல் ஆர்வலர்கள், சமூக ஆர்வலர்கள், மதப் பிரமுகர்கள், மாணவர்கள், கலைஞர்கள், அறிவியலாளர்கள் என 106 >>> 119 பேரை மலேசியப் போலீசார் கைது செய்தனர். விசாரணையின்றி தடுத்தும் வைத்தனர்.  
அதே காலக் கட்டத்தில், ஆங்கில மொழி செய்தித்தாள்கள் *தி ஸ்டார்* *(The Star)*, சீன செய்தித்தாள் *சின் சிவ் சிட் போ* *(Sin Chew Jit Poh)*; மற்றும் வாராந்திரப் பத்திரிகைகளான மலாய் செய்தித்தாள் *வாத்தான்* *(Watan)*, ஆங்கில மொழி செய்தித்தாள் *தி சண்டே ஸ்டார்* *(The Sunday Star)*; ஆகியவற்றின் உரிமங்கள் மீட்டுக் கொள்ளப்பட்டன.
# லாலாங் நடவடிக்கை

## பொது

### நாட்டிற்குள் இனப் பதற்றம்

நாட்டிற்குள் இனப் பதற்றம் ஓர் ஆபத்தான நிலையை எட்டியுள்ளது; பதட்டத்தைத் தூண்டியவர்களைக் கைது செய்ய வேண்டிய நிலை அரசாங்கத்திற்கு ஏற்பட்டுள்ளது எனும் காரணங்களை மலேசிய அரசாங்கம் முன்வைத்தது.  
இருப்பினும் இனக் கலவரங்கள் உடனடியானவை எனும் அரசாங்கத்தின் கருத்திற்கு எதிர்ப்புகள் தெரிவிக்கப் பட்டன. மேலும் இந்த நடவடிக்கை பிரதமர் மகாதீர் பின் முகமதுவின் அரசியல் எதிரிகளைக் கொடூரமான முறையில் கட்டுப்படுத்த வடிவமைக்கப் பட்டது என்றும் பரவலாக நம்பப் படுகிறது.  
1969-ஆம் ஆண்டு மே 13 சம்பவத்தின் போது நடைபெற்ற கைது நடவடிக்கைக்குப் பிறகு, அதுவே மலேசியாவில் இரண்டாவது பெரிய கைது நடவடிக்கையாகும்.  
மலேசிய வரலாற்றில் இருண்ட காலக் கட்டங்களில் இதுவும் ஒன்றாகக் கருதப் படுகிறது. இந்த நிகழ்வு மகாதீரின் சர்வாதிகார ஆட்சியின் தொடக்கத்தைக் குறிப்பதாகவும் சொல்லப் படுகிறது.
# லாலாங் நடவடிக்கை

## காரணங்கள்

இந்தக் கைது நடவடிக்கைக்கு முன்னர் நாட்டில் பல அரசியல் நிகழ்ச்சிகள் மற்றும் பல அரசியல் பிரச்சினைகள் நிலவி வந்தன. அவை இனப் பதற்றங்களையும் ஏற்படுத்தி வந்தன.  
கைது நடவடிக்கை குறித்து விளக்கம் அளித்த மலேசிய அரசாங்கத்தின் வெள்ளை அறிக்கையில் *(White paper)* கீழ்க்கண்டவாறு பதிவு செய்யப்பட்டு உள்ளது.
# லாலாங் நடவடிக்கை

## காரணங்கள்

### உணர்ச்சிகரமான பிரச்சினைகள்

பல்வேறு குழுக்கள் அரசாங்கத்தின் *தாராளவாதத் தன்மை*, *சகிப்புத் தன்மை* அணுகுமுறைகளை தவறாகப் பயன்படுத்திக் கொண்டன. "உணர்ச்சிகரமான பிரச்சினைகளைத் தொட்டு விளையாடின. அதன் மூலம் நாட்டில் இனப் பதற்றத்தை உருவாக்கின.  
இந்த இனப் பதற்ற நிலைமையைக் கட்டுப்படுத்த அரசாங்கத்தை, *விரைவாகவும், உறுதியாகவும்* செயல்பட கட்டாயப் படுத்தியது என்றும் அரசாங்கம் கூறியது.
# லாலாங் நடவடிக்கை

## காரணங்கள்

### அம்னோ கட்சிக்குள் பிளவு

1986-ஆம் ஆண்டின் பிற்பகுதியிலும், 1987-ஆம் ஆண்டிலும் அம்னோ கட்சிக்குள் பிளவு ஏற்பட்டு இரண்டு குழுக்கள் உருவாகின.  
மகாதீர் தலைமையிலான அணி *ஏ* என்றும்; துங்கு ரசாலி அம்சா, மூசா ஈத்தாம் தலைமையிலான அணி *பி* என்றும் இரு குழுக்களாகப் பிரிந்தன. இதன் விளைவாக மகாதீரின் தலைமைப் பதவிக்குச் சவால் விடப்பட்டது. இதன் தொடர்ச்சியில் நடைபெற்ற அம்னோ பேராளர் மாநாட்டில் மகாதீர் குறுகிய வாக்கு வித்தியாசத்தில் வெற்றி பெற்றார். அவர் வெற்றி பெற்றாலும் சட்டரீதியான சவாலை எதிர்கொள்ள வேண்டிய நிலையும் ஏற்பட்டது.  
அதே காலக் கட்டத்தில், பல அரசு சாரா நிறுவனங்களும், அரசாங்கத்தின் பல்வேறு கொள்கைகளை விமர்சித்து, அரசாங்கத்தின் மீது தாக்குதல்களைத் தொடுத்து வந்தன.
# லாலாங் நடவடிக்கை

## காரணங்கள்

### மகாதீர் சாடல்

அந்த அரசு சாரா நிறுவனங்களை "அறிவுசார் உயர் அடுக்குகள்" என்றும்; "வெளிநாட்டு சக்திகளின் கருவிகள்" என்றும்; மக்களாட்சியின் நாசக்காரர்கள் என்றும்; மகாதீர் சாடினார்.  
இதே வேளையில் இனம் மற்றும் மதம் தொடர்பான பல பிரச்சினைகளும் எழுந்தன. அவை இனப் பதற்றத்தை ஏற்படுத்தின. மலாயா பல்கலைக்கழகத்தில், சீன மொழி, தமிழ் மொழி ஆய்வுத் துறைகளில், மாணவர்களின் விருப்பப் பாடங்கள் மலாய் மொழியில் போதிக்கப்படும் என்று மலேசியக் கல்வியமைச்சு அறிவிப்பு செய்ததும் ஒரு பிரச்சினையானது.  
மலேசிய சீனர் சங்கத்தின் துணைத் தலைவராக இருந்த லீ கிம் சாய் என்பவர் வந்தேறிகள் "(pendatang)" எனும் சொல்லைப் பயன்படுத்துவது குறித்தும் கேள்வி எழுப்பினார். அத்துடன் கட்டாயமாக மதம் மாறுதல் பற்றியும் கேள்வி எழுப்பினார்.
# லாலாங் நடவடிக்கை

## காரணங்கள்

### சீன மொழிப் பள்ளி பணியாளர்கள் சர்ச்சை

இந்த நிலையில் சீன மொழித் தொடக்கப் பள்ளிகளுக்கு, ஏறக்குறைய 100 மூத்த உதவியாளர்களையும்; மேற்பார்வையாளர்களையும் நியமிக்க கல்வி அமைச்சு எடுத்த முடிவுதான் முக்கியமான காரணமாகக் கருதப் படுகிறது.
# லாலாங் நடவடிக்கை

## காரணங்கள்

### சீனர் சமூகத்தின் மனக்குறைகள்

11 அக்டோபர் 1987-ஆம் தேதி, மலேசிய ஐக்கிய சீனப் பள்ளிக் குழுக்களின் சங்கம் *(UCSCAM)*; சீனப் பள்ளி ஆசிரியர்கள் சங்கம்; சீனப் பள்ளி அறங்காவலர்கள் சங்கம் *(Dong Jiao Zong)*; ஆகிய சங்கங்களின் 2,000 ஆர்வலர்கள் கோலாலம்பூரில் தியன் ஊ கோயிலுக்கு *(Thean Hou Temple)* அருகில் உள்ள ஐனானீஸ் சங்கக் கட்டிடத்தில் கூட்டம் நடத்தினர்.  
மலேசிய சீனர் சங்கத்தின் துணைத் தலைவரும் தொழிலாளர் துறை அமைச்சருமான லீ கிம் சாய்; ஜனநாயக செயல் கட்சியின் *(DAP)* தலைவர் லிம் கிட் சியாங் மற்றும் கெராக்கான் கட்சி; மற்றும் பிற கட்சிகளின் பிரதிநிதிகள் போன்ற சீன அடிப்படையிலான கட்சிகளின் முக்கிய அரசியல்வாதிகள் அந்தக் கூட்டத்தில் கலந்து கொண்டனர்.
# லாலாங் நடவடிக்கை

## காரணங்கள்

### சீனப் பள்ளிகள் பணிமுடக்கம்

சீன மொழியில் கல்வியறிவு இல்லாதவர்களைச் சீனமொழிப் பள்ளிகளின் உயர்ப் பதவிகளில் நியமனம் செய்யும் பிரச்சினையை அரசாங்கம் தீர்க்க வேண்டும். இல்லா விட்டால், மலேசியாவில் உள்ள சீனப் பள்ளிகள் மூன்று நாட்களுக்குப் பணிமுடக்கம் செய்வதற்கான அழைப்பு அந்தக் கூட்டத்தில் விடுக்கப்பட்டது.  
இருப்பினும் பிரச்சினையைத் தீர்ப்பதற்கு அரசாங்கத்திற்கு கால அவகாசம் வழங்குவதற்காகக் கடைசி நேரத்தில் பணிமுடக்கம் கைவிடப்பட்டது, இருப்பினும் 57 பள்ளிகள் பணிமுடக்க அறிக்கை கிடைக்காத காரணத்தினால் அல்லது முடிவை ஏற்காத காரணத்தினால் அக்டோபர் 15-ஆம் தேதி வேலை நிறுத்தத்தில் ஈடுபட்டன.
# லாலாங் நடவடிக்கை

## காரணங்கள்

### இரு தரப்பினரின் பதிலடிகள்

புறக்கணிப்பு அதிகாரப்பூர்வமாக ஒத்திவைக்கப் பட்டாலும், அம்னோ இளைஞர்கள் மூலமாகப் பதிலடி கொடுக்கப்பட்டது. அக்டோபர் 17-ஆம் தேதி, கோலாலம்பூர், கம்போங் பாரு, ராஜா மூடா சாலையில் இருந்த டி.பி.சி.ஏ. அரங்கத்தில் *(TPCA Stadium)* 10,000 பேர் கூடி பேரணி நடத்தினர்.  
அம்னோ அரசியல்வாதிகள் மலேசிய சீனர் சங்கத்தின் தலைவர்கள் மீது கண்டனம் தெரிவித்தனர். மலேசிய சீனர் சங்கத்தின் துணைத் தலைவர் லீ கிம் சாய் ராஜினாமா செய்ய வேண்டும் என்று அம்னோ தரப்பினர் அழைப்பு விடுத்தனர்.  
அதற்குப் பதிலடியாக அம்னோ தரப்பைச் சார்ந்த கல்வி அமைச்சர் அன்வார் இப்ராகிம் ராஜினாமா செய்ய வேண்டும் என்று சீனர் தரப்பினர் வேண்டுகோள் வைத்தனர்.  
கோலாலம்பூரில் உள்ள கம்போங் பாருவில் நடந்த மலாய் பேரணிக்கு அப்போதைய அம்னோ இளைஞர் பிரிவின் தலைவரான நஜிப் துன் ரசாக் தலைமை தாங்கினார். பேரணியின் போது, ஒரு கீரிஸ் கத்தியை சீன இரத்தத்தில் ஊற வைக்கப்படலாம் என மிரட்டியதாகவும் சொல்லப் படுகிறது.
மே 13 கலவரம் போல மீண்டும் ஒரு நிகழ்ச்சி நிகழலாம் எனும் அச்சத்தைச் சீன சமூகத்திற்குள் தூண்டியது. மலாய்த் தீவிர தேசியவாதிகளின் தாக்குதல்களுக்கு அஞ்சி கோலாலம்பூர் நகரில் இருந்த பல சீன வணிகங்கள் சில நாட்களுக்கு மூடப் பட்டன.
# லாலாங் நடவடிக்கை

## காரணங்கள்

### அம்னோ பேரணி

பிரதமர் மகாதீர் பின் முகமது வெளிநாட்டில் இருந்தபோது, அம்னோ கட்சியின் பொதுச் செயலாளர் சனுசி ஜூனிட் மற்றும் பிற அம்னோ தலைவர்கள்; கோலாலம்பூரில் அம்னோவின் 41-ஆவது ஆண்டு விழாவைக் கொண்டாட ஒரு மாபெரும் பேரணியை நடத்த திட்டம் வகுத்தனர். இந்தப் பேரணி முதலில் ஜொகூர் பாருவில் நடத்தப்பட இருந்தது.  
ஆனால் அந்தப் பேரணி பின்னர் கோலாலம்பூருக்கு மாற்றப் பட்டது. அந்தப் பேரணியில் ஐந்து இலட்சம் உறுப்பினர்கள் பங்கேற்பார்கள் என்று எதிர்பார்க்கப்பட்டது. ஆனால் பிரதமர் மகாதீர் நாடு திரும்பியதும் அந்தப் பேரணி ரத்து செய்யப்பட்டது. அதன் தொடர்ச்சியாக லாலாங் நடவடிக்கை தொடங்கப்பட்டது.
# ஆர்ட்டிமீசியம்

**ஆர்ட்டிமீசியம்** (*Artemisium* அல்லது *Artemision*, கிரேக்கம் : Ἀρτεμίσιον) என்பது கிரேக்கத்தின் வடக்கு யூபோயாவில் கடலை ஒட்டியுள்ள நில முனைப் பகுதி ஆகும். சியுசின் புகழ்பெற்ற உள்ளீடற்ற வார்ப்பு வெண்கலச் சிலை, அல்லது ஆர்ட்டெமிஷன் வெண்கலம் என்று அழைக்கப்படும் பொசைடன், இந்த முனையில் மூழ்கிய கப்பலில் கண்டுபிடிக்கப்பட்டது. மேலும் அந்தக் கப்பலில் *ஜாக்கி ஆஃப் ஆர்ட்டெமிஷன்* எனப்படும் ஒரு பந்தய குதிரையும் அதன் மீதமர்ந்த குதிரை வீரரின் வெண்கல சிலையும் கண்டறியப்பட்டது.  
கிமு 480 இல் கிரேக்கத்தின் மீதான பாரசீகத்தின் இரண்டாவது படையெடுப்பின் போது அப்போர் தொடரில் நடந்த தேமோபைலேச் சமர் என்னும் மிகவும் பிரபலமான நிலப் போர் ஆகும். அப்போர் நடந்தபோதே இந்தக் கடற்பகுதியில் மூன்று நாட்கள் நடந்த ஆர்ட்டெமிசியம் போர் என்றழைக்கப்படும் கடற்போரும் ஒரே நேரத்தில் நடந்தது. *300: ரைஸ் ஒப் அன் எம்பையர்* திரைப்படம் இந்த வரலாற்றுப் போரை அடிப்படையாகக் கொண்டது.
# டெர்பியம் பாசுபைடு

**டெர்பியம் பாசுபைடு** (*Terbium phosphide*) என்பது TbP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியமும் பாசுபரசும் சேர்ந்து இச்சேர்மம் உருவாகிறது.
# டெர்பியம் பாசுபைடு

## தயாரிப்பு

டெர்பியத்துடன் சிவப்பு பாசுபரசை சேர்த்து 800~1000 ° செல்சியசு வெப்பநிலைக்கு சூடாக்கினால் டெர்பியம் பாசுபைடு உருவாகிறது.  
சோடியம் பாசுபைடுடன் நீரற்ற டெர்பியம் குளோரைடைச் சேர்த்து 700~800 °செல்சியசு வெப்பநிலைக்கு சூடுபடுத்தினாலும் டெர்பியம் பாசுபைடு கிடைக்கிறது.
# டெர்பியம் பாசுபைடு

## இயற்பியல் பண்புகள்

டெர்பியம் பாசுபைடு 40 கிகாபாசுக்கல் அழுத்தத்தில் சோடியம் குளோரைடு கட்டமைப்பில் இருந்து சீசியம் குளோரைடு கட்டமைப்பிற்கு மாறுகிறது. இந்த சேர்மத்தை துத்தநாக சல்பைடுடன் சேர்த்து பச்சை நிற ஒளிர்பொருள் அடுக்கை உருவாக்கலாம்.  
Fm3m என்ற இடக்குழுவில் கனசதுரப் படிகத் திட்டத்தில் டெர்பியம் பாசுபைடு படிகமாகிறது.
# டெர்பியம் பாசுபைடு

## பயன்கள்

இந்த சேர்மம் அதிக சக்தி, அதிக அதிர்வெண் பயன்பாடுகள் மற்றும் சீரொளி முனையம் மற்றும் பிற புகைப்பட இருமுனையங்களில் பயன்படுத்தப்படும் ஒரு குறைக்கடத்தியாகும்.
# மான் சிங் தோமர்

**மான் சிங் தோமர்** ( *Man Singh Tomar* ) பொ.ச.1486-இல் அரியணை ஏறிய குவாலியரின் ஒரு தோமர் இராஜபுத்திர ஆட்சியாளர் ஆவார்
# மான் சிங் தோமர்

## வரலாறு

மகாராஜா மான் சிங் தோமர், குவாலியரின் தோமர் இராஜபுத்திர ஆட்சியாளரான கல்யாண்மாலுக்கு மகனாவார். இவர் 30 ஆண்டுகளுக்கும் மேலாக ஆட்சி செய்தார். இவரது ஆட்சியில், சில சமயங்களில் தில்லி சுல்தான்களுடன் சண்டையிட்டார். சில சமயங்களில் கூட்டாளியாக இருந்தார்.  
இவர் பிரபலமான குர்சார் இன இளவரசி 'மிருக்னாயனி'யை மணந்தார். அவருக்கென குசாரி மகால் என்ற அரண்மனையைக் கட்டினார். மிருக்னயனியின் மீதான அன்பின் நினைவுச்சின்னமாக இது எழுப்பப்பட்டது. ஒரு இராணியாக, மிருக்னாயினி, மற்ற இராணிகளைப் போல முகத்தை மறைக்க வேண்டாம் என்று சொன்ன மிகவும் அழகான மற்றும் தைரியமான பெண் என்று பாரம்பரியம் கூறுகிறது. இவர் குஜாரி மஹாலில் உள்ள மற்றவர்களைத் தவிர, மற்ற இராணிகளுடன் சடங்கு குளியல் அல்லது இசை நிகழ்ச்சிகளின் போது அமரவில்லை.  
தோமர் ஒரு சிறந்த போர்வீரனும் இசையின் சிறந்த புரவலருமாவார். இந்துஸ்தானி பாரம்பரிய இசைக்கலைஞர் தான்சேன் இவரது அரசவையின் ஒன்பது ரத்தினங்களில் ஒருவர். இவர் இந்துஸ்தானி பாரம்பரிய இசையிலிருந்து துருபத் வகையின் புரவலராக இருந்தார்.  
அந்த நேரத்தில் தில்லி சுல்தானாக இருந்த சிக்கந்தர் லௌதியை இவர் தோற்கடித்த பெருமைக்குரியவர்.
# மான் சிங் தோமர்

## சிக்கந்தர் லௌதியுடனான மோதல்

புதிதாக முடிசூட்டப்பட்ட மான் சிங் தோமர் தில்லியின் படையெடுப்பிற்கு தயாராக இல்லை. மேலும் பஹ்லுல் லௌதிக்கு 800,000 *டாங்காக்கள்* (காசுகள்) காணிக்கையாக செலுத்துவதன் மூலம் போரைத் தவிர்க்க முடிவு செய்தார். பஹ்லுல் லோடிக்குப் பிறகு பொ.ச.1489-இல், சிக்கந்தர் லௌதி தில்லியின் சுல்தானானார். 1500-ஆம் ஆண்டில், சிக்கந்தர் லௌதியை வீழ்த்துவதற்கான சதித்திட்டத்தில் ஈடுபட்டிருந்த தில்லியைச் சேர்ந்த சில கிளர்ச்சியாளர்களுக்கு மான்சிங் புகலிடம் அளித்தார். சுல்தான், மான்சிங்கைத் தண்டிக்க விரும்பி, தனது எல்லையை விரிவுபடுத்த, குவாலியருக்கு எதிராக இராணுவப் பயணத்தைத் தொடங்கினார். 1501-இல், அவர் குவாலியரின் சார்புடைய தோல்பூரைக் கைப்பற்றினார். அதன் ஆட்சியாளரான விநாயக தேவன் குவாலியருக்கு தப்பி ஓடினார்.  
சிக்கந்தர் லௌதி, பின்னர் குவாலியர் நோக்கி அணிவகுத்துச் சென்றார். ஆனால் சம்பல் ஆற்றைக் கடந்த பிறகு, அவரது முகாமில் ஒரு தொற்றுநோய் பரவியதால், அவரது அணிவகுப்பை நிறுத்த வேண்டிய கட்டாயம் ஏற்பட்டது. மான்சிங் இந்த வாய்ப்பைப் பயன்படுத்தி லௌதியுடன் சமரசம் செய்துகொண்டார். மேலும் தனது மகன் விக்ரமாதித்தனை சுல்தானுக்கான பரிசுகளுடன் லௌதி முகாமுக்கு அனுப்பினார். தோல்பூரை விநாயக தேவனுக்கு திரும்ப அளிக்க வேண்டும் என்ற நிபந்தனையின் பேரில், கிளர்ச்சியாளர்களை தில்லியிலிருந்து வெளியேற்றுவதாகவும் உறுதியளித்தார். சிக்கந்தர் லௌதி இந்த நிபந்தனைகளை ஏற்றுக்கொண்டு வெளியேறினார். விநாயக தேவன் தோல்பூரை இழக்கவே இல்லை என்று வரலாற்றாசிரியர் கிஷோரி சரண் லால் கருதுகிறார்: இந்த கதை தில்லி வரலாற்றாசிரியர்களால் சுல்தானின் முகஸ்துதிக்காக உருவாக்கப்பட்டது.  
1504-ஆம் ஆண்டில், சிக்கந்தர் லௌதி தோமர்களுக்கு எதிரான தனது போரை மீண்டும் தொடங்கினார். முதலில், குவாலியரின் கிழக்கே அமைந்துள்ள மந்த்ராயல் கோட்டையைக் கைப்பற்றினார். அவர் மந்த்ராயலைச் சுற்றியுள்ள பகுதியைக் கொள்ளையடித்தார். ஆனால் அவரது வீரர்கள் பலர் அடுத்தடுத்த தொற்றுநோய்களில் தங்கள் உயிரை இழந்தனர், இதனால் அவர் டெல்லிக்குத் திரும்ப வேண்டிய கட்டாயம் ஏற்பட்டது. சிறிது நேரம் கழித்து, லோடி குவாலியருக்கு அருகில் இருந்த புதிதாக நிறுவப்பட்ட ஆக்ரா நகரத்திற்கு தனது தளத்தை மாற்றினார். அவர் தோல்பூரைக் கைப்பற்றினார், பின்னர் குவாலியருக்கு எதிராக அணிவகுத்தார். இந்த பயணத்தை ஒரு ஜிகாத் என்று வகைப்படுத்தினார்.  
குவாலியர் கோட்டையை கைப்பற்றுவதில் தோல்வியடைந்த லௌதி, குவாலியரைச் சுற்றியுள்ள சிறிய கோட்டைகளைக் கைப்பற்ற முடிவு செய்தார். இந்த நேரத்தில் தோல்பூர் மற்றும் மந்த்ராயல் ஏற்கனவே அவரது கட்டுப்பாட்டில் இருந்தன. பிப்ரவரி 1507 இல், அவர் நார்வார் - குவாலியர் வழித்தடத்தில் இருந்த உதித்நகர் (உத்கிர் அல்லது அவந்த்கர்) கோட்டையைக் கைப்பற்றினார். செப்டம்பர் 1507 இல், அவர் நார்வாருக்கு எதிராக அணிவகுத்துச் சென்றார். அவருடைய ஆட்சியாளர் (தோமாரா குலத்தைச் சேர்ந்தவர்) குவாலியரின் தோமரர்களுக்கும் மால்வா சுல்தானகத்திற்கும் இடையே தனது விசுவாசத்தை ஏற்ற இறக்கத்துடன் வைத்திருந்தார். ஓராண்டு முற்றுகைக்குப் பிறகு கோட்டையைக் கைப்பற்றினார். திசம்பர் 1508 இல், லௌதி நார்வாரை ராஜ் சிங் கச்வாகா என்பவரை பொறுப்பாளராக நியமித்தார், மேலும் குவாலியரின் தென்கிழக்கில் அமைந்துள்ள லஹருக்கு (லஹயேர்) அணிவகுத்தார். அவர் சில மாதங்கள் லஹரில் தங்கியிருந்தார், அப்போது அவர் அண்மைப் பகுதிகளிலிருந்த கிளர்ச்சியாளர்களை அங்கிருந்து அகற்றினார். அடுத்த சில ஆண்டுகளில், கவனம் செலுத்தினார். 1516 இல், அவர் குவாலியரைக் கைப்பற்ற ஒரு திட்டத்தை மேற்கொண்டார். ஆனால் ஒரு நோய் அவரை அவ்வாறு செய்வதைத் தடுத்தது. 1516 இல் மான் சிங் இறந்தார். மேலும் சிக்கந்தர் லௌதியும் நவம்பர் 1517 இல் இறந்தார்.
# மான் சிங் தோமர்

## அரண்மனைகள்

15-ஆம் நூற்றாண்டைச் சேர்ந்த குஜாரி மகால், ராஜா மான் சிங் தோமர் தனது குர்சாரி இராணியான மிருக்னாயனியின் மீதான காதலின் நினைவுச் சின்னமாக எழுப்பட்டத்தாகும். அவளது மூன்று விருப்பங்களை நிறைவேற்றுவதாக உறுதியளித்து அவளை கவர்ந்த பிறகு. ராய் நதியில் இருந்து நிலையான நீர் வழங்கலுடன் தனி அரண்மனை வேண்டும் என்றும் மிருக்னயனி கோரினார். போரில் மன்னருடன் எப்போதும் இருக்க வேண்டும் என்றும் கோரினார். குர்ஜரி மஹாலின் வெளிப்புற அமைப்பு கிட்டத்தட்ட முழு பாதுகாப்புடன் உள்ளது. உட்புறம் இப்போது தொல்பொருள் அருங்காட்சியகமாக மாற்றப்பட்டுள்ளது.  
குவாலியர் கோட்டைக்குள்ளிருக்கும், மான் மந்திர் அரண்மனை, பொ.ச.1486-க்கும் 1517-க்குமிடையே மான்சிங் தோமரால் கட்டப்பட்டது. ஒரு காலத்தில் அதன் வெளிப்புறத்தை அலங்கரித்த ஓடுகள் தற்போது எதுவும் எஞ்சியிருக்கவில்லை. ஆனால் நுழைவாயிலில், அவற்றின் தடயங்கள் இன்னும் உள்ளன. சிறந்த கல் திரைகளைக் கொண்ட பரந்த அறைகள் ஒரு காலத்தில் இசை அரங்குகளாக இருந்தன. இந்த திரைகளுக்குப் பின்னால், அரசகுல பெண்கள் அந்தக் காலத்தின் சிறந்த மேதைகளிடம் இசையைக் கற்றுக்கொள்வார்கள்.
# பஞ்சாப் சிங்

**பஞ்சாப் சிங்** (*Panjab Singh*) இராணி லட்சுமி பாய் மத்திய வேளாண் பல்கலைக்கழகத்தின் முதல் மற்றும் தற்போதைய வேந்தர் ஆவார். வேளாண்மை மற்றும் கிராமப்புற மேம்பாட்டுக்கான அறக்கட்டளையின் தலைவர் ஆவார். இவர் முன்பு பனாரசு இந்து பல்கலைக்கழகத்தின் 23 ஆவது துணைவேந்தராகவும் (2005-2008) மற்றும் தேசிய வேளாண் அறிவியல் அகாடமியின் தலைவராகவும் (2017-2019) பணியாற்றியுள்ளார்.
# குகன் ஆனந்தன் இறப்பு

**குகன் ஆனந்தன்** (ஆங்கிலம்: *Kugan Ananthan*); (பிறப்பு: 1987 - இறப்பு: 20 சனவரி 2009) என்பவர் அரச மலேசிய காவல் துறைக் கைதியாக இருந்த போது காவல் துறை அறையில் மரணம் அடைந்தவர். கார்களைத் திருடி இருக்கலாம் எனும் சந்தேகத்தின் பேரில் சிலாங்கூர், சுபாங் ஜெயாவில் உள்ள தைபான் காவல் நிலையத்தில் தடுத்து வைக்கப்பட்டு இருந்தார். அவர் தடுத்து வைக்கப்பட்டு இருந்த காவல் நிலைய அறையிலேயே ஐந்து நாட்கள் கழித்து மரணம் அடைந்தார்.  
இவரின் மரணம் மலேசியாவிலும் அனைத்துலக அளவிலும் பெரும் தாக்கங்களை ஏற்படுத்தியது. குகன் ஆனந்தன் சித்திரவதை செய்யப்பட்டு இருக்கலாம்; ஆகவே அவருடைய மரணம் குறித்து மலேசிய அதிகாரிகள் பாரபட்சமற்ற, விரைவான விசாரணையைத் தொடங்க வேண்டும் என்று பன்னாட்டு பொதுமன்னிப்பு அமைப்பும் *(Amnesty International)* அறிக்கை வெளியிட்டது.
# குகன் ஆனந்தன் இறப்பு

## பொது

குகன் ஆனந்தன் எப்படி இறந்தார் எனும் காவல் துறையின் கூற்றை அவரின் குடும்பத்தினர் கடுமையாக எதிர்த்தனர். சம்பவம் நடந்த இரவு, குகனின் உடல் பிரேதப் பரிசோதனைக்காக செர்டாங் மருத்துவமனை சவக் கிடங்கிற்கு எடுத்துச் செல்லப்பட்டது. அப்போது குகனின் குடும்ப உறுப்பினர்களும்; இந்திய சமூக ஆர்வலர்களும்; ஏறக்குறைய 50 பேர் செர்டாங் மருத்துவமனை சவக் கிடங்கில் முற்றுகையிட்டனர்.  
அவர்களில் அப்போதைய ம.இ.கா இளைஞர்ப் பகுதியின் அதிகாரி வேள்பாரி (துன் சாமிவேலுவின் புதல்வர்); இரண்டாவது சவப் பரிசோதனைக்கான அறிகையைப் பெறுமாறு ம.இ.கா. இளைஞர்ப் பகுதித் தலைவர் டத்தோ டி. மோகனைக் கேட்டுக் கொண்டார்.  
செர்டாங் மருத்துவமனை சவக்கிடங்கில் பிரதமர் துறையின் துணை அமைச்சர்கள், செனட்டர் டி.முருகையா; டத்தோ எஸ். கே. தேவமணி ; காப்பார் நாடாளுமன்ற உறுப்பினர் எஸ். மாணிக்கவாசகம்; ஆகியோரும் உடனிருந்தனர்.
# குகன் ஆனந்தன் இறப்பு

## பொது

### காயத்தின் அறிகுறிகளைச் சித்தரிக்கும் படங்கள்

அவர்களில் சிலர் குகன் ஆனந்தனின் உடலைப் புகைப்படம் எடுத்தனர். காயத்தின் அறிகுறிகளைச் சித்தரிக்கும் படங்கள் ஒரு நாடாளுமன்ற உறுப்பினரின் வலைப்பதிவின் மூலமாக வெளியிட்டனர்.  
குகன் ஆனந்தனின் உடல் வைக்கப்பட்டு இருந்த பிணவறையை அவரின் குடும்பத்தினர் வலுக்கட்டாயமாக உடைக்க முயர்சி செய்ததாக, அப்போதைய உள்துறை அமைச்சரும்; மலேசியாவின் தலைமைக் காவல் துறை அதிகாரியும் *(Inspector-General of Police)*; குகன் ஆனந்தனின் குடும்பத்தினரைக் கடிந்து கொண்டனர்.
# குகன் ஆனந்தன் இறப்பு

## பொது

### குகன் ஆனந்தனின் மரணம்

காவல் துறையினரின் பார்வையில் இருந்த போது, குகன் ஆனந்தன் சித்திரவதை செய்யப் பட்டு இருக்கலாம் என குகன் ஆனந்தனின் குடும்பத்தினர் கருத்து தெரிவித்தார்கள். பின்னர் குகன் ஆனந்தனின் மரணம் ஒரு கொலை என வகைப் படுத்தப்பட்டது.  
மேலும் அவர் இறந்த காவல் நிலையத்தில் பணியில் இருந்த 11 அதிகாரிகள் வேறு பணிக்கு மாற்றம் செய்யப் பட்டனர். குகனின் மரணம் குறித்து முழு விசாரணை நடத்தப்படும் என்று மலேசியாவின் தலைமைக் காவல் துறை அதிகாரி உறுதி அளித்தார்.
# குகன் ஆனந்தன் இறப்பு

## பொது

### மரணத்திற்கான காரணம்

தொடக்கக்கட்ட உடல் பரிசோதனையில் மரணத்திற்கான காரணம் கடுமையான நுரையீரல் வீக்கம் (acute pulmonary edema) என்று அறிவிக்கப் பட்டது. குகன் ஆனந்தன் ஒரு விசாரணை அதிகாரியால் விசாரிக்கப்படும் போது குடிக்கத் தண்ணீர் கேட்டார். ஒரு குவனையில் தண்ணீர் கொடுக்கும் போது அவர் கீழே சரிந்து விழுந்தார் என்று அப்போதைய சிலாங்கூர் மாநில காவல் துறைத் தலைவர் டத்தோ காலிட் அபு பக்கார் தெரிவித்தார்.  
குகன் ஆனந்தன் மூச்சு விடுவதில் சிரமப்பட்டு இறந்தார் என்று காவல் துறையினர் முதலில் கூறினார்கள். மேலும் குகன் ஆனந்தனின் பிரேதப் பரிசோதனை அறிக்கையில் அவருடைய நுரையீரலில் திரவம் கலந்து இருந்ததால் அவர் இறந்து இருக்கலாம் என்றும் கூறப்பட்டது.
# குகன் ஆனந்தன் இறப்பு

## பொது

### குகன் ஆனந்தனின் உடலில் காயங்கள்

ஆனால் குகன் ஆனந்தனின் குடும்பத்தினர் காவல் துறையினரின் அறிவிப்பை மறுத்தனர். குகன் ஆனந்தனின் உடல் மீது கீறல்கள் இருந்தன என்றும்; மற்றும் பிற காயங்கள் இருந்தன என்றும் உறுதியாகக் கூறினார்கள். அவையே அவர் சித்திரவதை செய்யப் பட்டதற்கான சான்றுகள் என்றும் கூறினார்கள்.  
பின்னர் இரண்டாவது பிரேதப் பரிசோதனை நடைபெற்றது. இறப்புக்கான காரணம் எலும்பு தசை சேதம் என்றும் அதன் விளைவாகக் கடுமையான சிறுநீரகச் செயலிழப்பு என்றும் கண்டு அறியப்பட்டது.
# குகன் ஆனந்தன் இறப்பு

## பொது

### மரண விசாரணை

இரண்டு பிரேத பரிசோதனைகளுக்கும் இடையிலான வேறுபாடுகள் குறித்த அறிக்கையை அப்போதைய சுகாதார அமைச்சின் இயக்குநர் ஜெனரல் டான்ஸ்ரீ இஸ்மாயில் மெரிக்கன் பின்னர் வெளியிட்டார்.  
10 பேர் கொண்ட விசாரணைக் குழுவினர் மரண விசாரணை நடத்தி ஓர் அறிக்கை வெளியிட்டார்கள். அந்த அறிக்கையில், குழாய் போன்ற நெகிழ்வான மழுங்கிய பொருளால் குகன் ஆனந்தன் தாக்கப்பட்டு இருந்தாலும், அந்த அதிர்ச்சி மரணத்தை ஏற்படுத்தும் அளவிற்குப் போதுமானதாக இல்லை என்று கூறப் பட்டது.
# குகன் ஆனந்தன் இறப்பு

## தீர்ப்பு

குகன் ஆனந்தனின் மரணத்திற்கு வழிவகுத்த தவறான செயல்களுக்குக் காவல்துறையினர் பொறுப்பானவர்கள் என்று உயர் நீதிமன்றம் தீர்ப்பு வழங்கியது.  
தாக்குதல், பொய்யான சிறைவாசம், தவறான செயல், மற்றும் வலி ஆகியவற்றுகாக குகன் ஆனந்தனின் தாயாருக்கு மலேசிய ரிங்கிட் 851,700 வழங்க உயர் நீதிமன்றம் உத்தரவு பிறப்பித்தது.
# குகன் ஆனந்தன் இறப்பு

## இறுதிச் சடங்கு

குகன் ஆனந்தன் மரணம் அடைந்து எட்டு நாட்களுக்குப் பின்னர் இறுதிச் சடங்குகள் செய்யப்பட்டன. குகனின் உடல் பெட்டாலிங் ஜெயாவில் உள்ள மலாயா பல்கலைக்கழக மருத்துவ மையத்தில் *(University Malaya Medical Centre)* இருந்து 20 கி.மீ. தொலைவில் இருந்த பூச்சோங் இந்து மயானத்திற்கு கொண்டு செல்லப்பட்டது.  
இதற்கு முன்னர் அதே மலாயா பல்கலைக்கழக மருத்துவ மையத்தில்தான் அவரின் இரண்டாவது பிரேதப் பரிசோதனையும் செய்யப்பட்டது.  
குகன் ஆனந்தனின் குடும்பத்தினர், பூச்சோங் நாடாளுமன்ற உறுப்பினர் கோவிந்த் சிங் தியோ, காப்பார் நாடாளுமன்ற உறுப்பினர் எஸ். மாணிக்கவாசகம் மற்றும் பினாங்கு துணை முதல்வர் (II) பி ராமசாமி ஆகியோர் மலாயா பல்கலைக்கழக மருத்துவ மையத்தில் அவரின் உடலைப் பெறுவதற்கு வந்தனர்.
# குகன் ஆனந்தன் இறப்பு

## இறுதிச் சடங்கு

### இறுதிச் சடங்குச் செலவுகளுக்கு சிலாங்கூர் அரசாங்கம்

செபுத்தே நாடாளுமன்ற உறுப்பினர் தெரேசா கோக்; சுபாங் ஜெயா நாடாளுமன்ற உறுப்பினர் சிவராசா ராசையா ஆகியோரும் குகனுக்கு இறுதி அஞ்சலி செலுத்த வந்து இருந்தனர். இறுதிச் சடங்குச் செலவுகளைச் சிலாங்கூர் மாநில அரசாங்கம் ஏற்றுக் கொண்டது.  
குகனின் உடல் வைக்கப்பட்டு இருந்த மலாயா பல்கலைக்கழக மருத்துவ மைய சவக் கிடங்கிற்குள் நாடாளுமன்ற உறுப்பினர்கள்; குகனின் பெற்றோர்கள் மற்றும் இரண்டு நெருங்கிய உறவினர்கள் மட்டுமே செல்ல போலீசார் அனுமதித்ததால் அங்கே சிறிது நேரம் பரபரப்பு ஏற்பட்டது.  
போலீஸ் அதிகாரிகள் ஊடக உறுப்பினர்களை கட்டிடத்திற்குள் நுழைய விடாமல் தடுத்தனர். ஐந்து பேர் கைது செய்யப் பட்டதைத் தவிர, அசம்பாவிதம் ஏதும் ஏற்படவில்லை.